Protsessori kasutusjuhend

|
Protsessori kasutusjuhend
|
Sana | 21.03.2017 | Hajmi | 46 Kb. | | #536 |
PROTSESSORI KASUTUSJUHEND
Enne protsessori installeerimist tutvuge hoolikalt käesoleva juhendiga!
-
Enne protsessori kätte võtmist maandage end näiteks radiaatori või arvuti korpuse vastu, staatiline elekter võib jäädavalt rikkuda teie protsessori. Samuti maandage end enne kokkupuudet emaplaadi või mõne muu arvuti detailiga. Vihje: püüdke vältida arvuti monteerimise ajal sünteetilisest materjalist riideid ning kampsuneid!
-
Varuge aega, et protsessor jõuaks kohaneda temperatuuri muutusega kui tulete külmast sooja ruumi.
-
Ärge asetage protsessorit magnetvälja ega jätke teda päikese kätte!
-
Ühendage arvuti lahti vooluvõrgust! Pistikut seinakontaktist välja tõmmates hoidke alati pistikust ja mitte juhtmest.
-
Eemaldage vana protsessori jahutus ja protsessor. Protsessori eemaldamiseks pöörake protsessori fikseerimishoob ülemisse asendisse. Hoidke protsessorit ainult külgedelt!
-
Veenduge, et teie uus protsessor sobib teie emaplaadi protsessori pessa ja teie emaplaat toetab teie protsessori kiirust (tutvuge selleks oma emaplaadi kasutusjuhendiga).
-
Asetage protsessor pessa, noolekesega nurk (Pin1) jääb fikseerimishoova poole. Ärge kasutage jõudu, vajutage protsessor rahulikult oma pessa! Veenduge, et protsessor on lõpuni pesas. Fikseerige protsessor pöörates fikseerimishoob alumisse asendisse (hoob peab fikseeruma väikese klõpsuga).
-
Kui protsessoriga oli kaasas jahutus (näiteks enamus Intel’i protsessorid), siis kasutage seda, kui jahutust komplekti ei kuulunud (AMD), siis ostes uut jahutust (või kui soovite kasutada vana jahutust) veenduge, et see sobiks teie protsessorile ja on piisavalt võimas jahutamaks teie protsessorit. Liigne kuumus on protsessori suurimaks ohuks. NB! Kui jätkate oma vana jahutuse kasutamist, puhastage ta enne tolmust ja termopasta jääkidest (radiaatori protsessoriga kokku puutuvat pinda ei tohi kriimustada!). Vihje: tolmupuhastuseks on väga mugav kasutada suruõhku. Uuel jahutusel ei ole vaja kasutada eraldi termopastat kui see on juba olemas, kui ei ole või kui kasutate vana radiaatorit, on soovitatav kanda õhuke ühtlane kiht termopastat (saab osta süstlakujulises pakendis arvutikauplustest) protsessori kivile. Pole mõtet liialdada termopastaga, liiga palju pastat pigem halvendab soojuse ülekannet protsessorilt radiaatorile. Vihje: termopasta laiali hõõrumiseks on väga mugav kasutada väikest tükki puhast ja õhukest kilet sõrme otsa pingule tõmmatult. Kinnitage jahutus, jälgige et jahutus saaks peale õiget pidi! Hoides radiaatorist, proovige seda õrnalt liigutada ja katsetage, kas jahutus on korralikult kinnitatud. Ärge unustage ühendamast ventilaatori toitejuhet!
-
Kontrollige oma emaplaadil protsessori siinikiiruse (FSB) „jumperi“ asendi vastavust oma protsessori siinikiirusega (FSB) (vt. joonis), vajadusel tõstke neid ümber (vt. emaplaadi kasutusjuhend!)
-
Ühendage arvuti toide, lülitage arvuti sisse. Jälgige, et ventilaator hakkaks korralikult tööle ning et miski ei takistaks ventilaatori pöörlemist!
-
Vajadusel seadke BIOS’e (Basic Input Output System) seaded vastavusse oma uue protsessoriga
-
Kui arvuti ei võta pilti ette, eemaldage arvuti vooluvõrgust, asetage CMOS tühjendamise „jumper“ (clear CMOS data) asendisse Clear CMOS Data, oodake ca 10 sekundit, ühendage toide ja proovige uuesti. See protseduur taastab BIOS’e vaikeseaded. Pärast seda on soovitav sättida BIOS’es paika ka uuesti kellaaeg ja kuupäev ning vaadata üle muud eelistused
-
PROTSESSORI ÜLEKIIRENDAMINE (OVERCLOCKING) VÕIB PÕHJUSTADA SÜSTEEMI EBASTABIILSUST! ÜKSKI ÜLEKIIRENDAMISEST PÕHJUSTATUD RIISTVARA KAHJUSTUS EI KUULU GARANTII ALLA !
|
| |